
Spolufinancovanie projektu „Obnova národnej kultúrnej pamiatky Emmerova vila v Trnave“
Návrh predkladá:	Návrh spracoval:
Ing. Katarína Koncošová, PhD.	Martina Repčíková
Prednostka MsÚ	vedúca OSPaPM
Spracované: 20.11.2025
Zodpovedá: Ing. Martina Repčíková, vedúca OSPaPM
Číslo spisu: 49551/2025

Návrh uznesenia
k Spolufinancovaniu projektu „Obnova národnej kultúrnej pamiatky Emmerova vila v Trnave“
Mestské zastupiteľstvo mesta Trnava po prerokovaní:
Schvaľuje
a) predloženie žiadosti o poskytnutie nenávratného finančného príspevku za účelom realizácie projektu „Obnova národnej kultúrnej pamiatky Emmerova vila v Trnave“, realizovaného v rámci výzvy PSK-MIRRI-014-2024-ITI-EFRR,
b) zabezpečenie finančných prostriedkov na spolufinancovanie realizovaného projektu „Obnova národnej kultúrnej pamiatky Emmerova vila v Trnave“, ktorého ciele sú v súlade s platným územným plánom mesta Trnava a platným Programom hospodárskej rozvoja a sociálneho rozvoja mesta Trnava, v maximálnej výške 550 000,00 eur (20% spolufinancovanie),
c) zabezpečenie financovania prípadných neoprávnených výdavkov projektu z rozpočtu mesta Trnava.
Termín: 31.12.2025

Dôvodová správa
V súvislosti s prehodnotením spôsobu financovania predmetného projektu a následným odstúpením od zmluvy od poskytnutia nenávratného finančného príspevku, mesto Trnava predloží v rámci Programu Slovensko, kód výzvy PSK-MIRRI-014-2024-ITI-EFRR, novú žiadosť o poskytnutie NFP s financovaním v rámci schémy štátnej pomoci. 
Žiadosť o nenávratný finančný príspevok plánuje mesto Trnava predložiť v zmysle podmienok výzvy do 31.12.2025.
Predmetný projekt je v súčasnosti v realizácii, hlavné aktivity projektu zostávajú nezmenené.
Hlavná aktivita č.1 rieši pamiatkovú obnovu celého objektu a prípojok inžinierskych sietí na základe výskumov a podkladov a reštaurovanie štukových výzdob a umelecko-remeselnú obnovu malieb v interiéri .V riešenom území je už existujúca infraštruktúra, na ktorú je objekt napojený. 
V rámci Hlavnej aktivity č. 2 návrh rieši úpravu verejného priestranstva vrátane spevnených plôch s debarierizáciou exteriéru. Projekt rieši koncepčnú úpravu terasy, oplotenie, okapové, kamenné a mlátové chodníky. Riešené sú prvky verejnej zelene v okolí národnej kultúrnej pamiatky – sadové úpravy (výsadba drevín-kríkov, výsev a poklad trávnika).
V zmysle podmienok schémy štátnej pomoci je maximálna výška nenávratného finančného príspevku v sume 2 200 000,- eur.
Rozpočet projektu v zmysle schémy štátnej pomoci:
celková cena diela v zmysle zmluvy o dielo:			3 331 490,88 eur
celkové oprávnené výdavky (COV):				2 750 000,00 eur 	
nenávratný finančný príspevok (80 % z COV):			2 200 000,00 eur	
spolufinancovanie COV (20 % z deklarovaných COV): 	 550 000,00 eur 
neoprávnené výdavky:					 	 581 490,88 eur	
Neoprávnené výdavky pre projekt, spolu s 20 %-ným spolufinancovaním celkových oprávnených výdavkov, budú hradené z rozpočtu mesta Trnava.

